Document ID: 32005R2120

KOMMISSIONENS FORORDNING (EF) Nr. 2120/2005
af 22. december 2005
om ændring af forordning (EF) nr. 638/2003 om gennemførelsesbestemmelser til Rådets forordning (EF) nr. 2286/2002 og Rådets afgørelse 2001/822/EF for så vidt angår ordningen for indførsel af ris med oprindelse i stater i Afrika, Vestindien og Stillehavet (AVS) og oversøiske lande og territorier (OLT)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 13, stk. 1,
under henvisning til Rådets forordning (EF) nr. 2286/2002 af 10. december 2002 om ordninger for landbrugsprodukter og varer fremstillet af landbrugsprodukter med oprindelse i AVS-staterne (2), særlig artikel 5,
under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (associeringsafgørelsen) (3), særlig bilag III, artikel 6, stk. 5, syvende afsnit, og
ud fra følgende betragtninger:
(1)
Forordning (EF) nr. 2286/2002 gennemfører ordninger for import fra AVS-staterne som resultat af AVS-EF-partnerskabsaftalen, der blev undertegnet i Cotonou den 23. juni 2000.
(2)
Ifølge afgørelse 2001/822/EF er AVS/OLT-kumulation af oprindelse, jf. artikel 6, stk. 1 og 5, i bilag III til nævnte afgørelse, tilladt for produkter henhørende under KN-kode 1006 inden for en samlet årlig mængde på 160 000 tons ris udtrykt i ækvivalent afskallet ris.
(3)
Kommissionens forordning (EF) nr. 638/2003 (4) fastsætter, at udstedelsen af importlicenser skal fordeles på perioder for at sikre en afbalanceret markedsforvaltning. Denne målsætning er ikke nået fuldt ud under de nuværende forvaltningsbetingelser på grund af høstperioderne i de pågældende AVS-stater og OLT. For at råde bod på denne situation og i højere grad at tilpasse licensudstedelsen til høstperioderne i de pågældende AVS-stater og OLT bør den tranche, der nu er fastsat for januar udskydes, og forordning (EF) nr. 638/2003 bør derfor ændres.
(4)
For at opnå en optimal forvaltning af de pågældende toldkontingenter er det nødvendigt at fastsætte, at denne forordning anvendes fra den 1. januar 2006.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 638/2003 foretages følgende ændringer:
a)
I artikel 3, stk.1, ændres ordet »januar« til ordet »februar«.
b)
I artikel 5, stk.1, ændres ordet »januar« til ordet »februar«.
c)
I artikel 10, stk.1, foretages følgende ændringer:
i)
I litra a) ændres ordet »januar« til ordet »februar«.
ii)
I litra b) ændres ordet »januar« til ordet »februar«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2005.

Labels: 10
3
17
18